**ՆԱՏՕ-ի դրոշ,** ընդունվել է 1953 թվականի հոկտեմբերի 14-ին՝ ՆԱՏՕ-ի հիմնադրումից երեք տարի հետո։ Դրոշի կապույտ գույնը խորհրդանշում է Ատլանտյան օվիկանոսը, իսկ սպիտակ շրջանը միասնության խորհրդանիշն է։

Պատմություն
-----------

Հյուսիսատլանտյան դաշինքը ստեղծվել է 1949 թվականի ապրիլի 4-ին, երբ 12 պետություն ստորագրել է Հյուսիսատլանտյան պայմանագիրը՝ Խորհրդային Միության սպառնալիքին դիմակայելու համար։ ՆԱՏՕ-ի առաջին դրոշի հանդիսավոր բացումը եղել է 1951 թվականի հոկտեմբերի 5-ին՝ դրա ձևավորմանը մասնակցած Դուայթ Էյզենհաուերի կողմից։ Այդ կանաչ դրոշը դարձել է *Supreme Headquarters Allied Powers Europe* շտաբի դրոշը *(SHAPE)*, որը մինչ օրս օգտագործում է այն։

ՆԱՏՕ-ն, ցանկանալով *SHAPE-*ից տարբերվող դրոշ ունենալ, սկսել է զբաղվել նոր դրոշի ստեղծման գործով։ Այդ հարցով մասնավորապես զբաղվել է նոր ձևավորված Տեղեկատվական քաղաքականության խումբը։ Հյուսիսատլանտյան խորհրդի հետ բազմաթիվ քննարկումներից հետո որոշվել է ստեղծել պարզ, բայց միաժամանակ տիպիկ դրոշ, որը նաև կընդգծեր դաշինքի խաղաղասիրական նպատակները։

1953 թվականի հոկտեմբերի 14-ին բազմաթիվ տարբերակներից ընտրվել է մեկը։ Հոկտեմբերի 28-ին ՆԱՏՕ-ի առաջին գլխավոր քարտուղարը՝ Հասթինգ Իսմայը, հայտարարել է դրոշի ընդունման մասին որոշումը։ Նա նաև մեկնաբանել է ընտրված դիզայնի խորհրդանշական կողմը։

Դրոշը մեծ քննադատության է արժանացել․ մասնավորապես՝ ԱՄՆ կոնգրեսմեն Ջոն Վուդը կարծում էր, որ դրոշը «տարօրինակ և այլմոլորակային լաթ է»։ Նա այդ դիտողություններն արել է այն միջադեպից հետո, երբ Վիրջինա նահանգի Նորֆոլկ քաղաքում՝ *Supreme Allied Commander Atlantic* շտաբում, ԱՄՆ դրոշը փոխարինվել է ՆԱՏՕ-ի դրոշով։

1953 թվականի նոյեմբերի 9-ին՝ Փարիզում կայացած Հյուսիսատլանտյան ցուցահանդեսի ժամանակ, բարձրացվել է ՆԱՏՕ-ի նոր դրոշը։ Արարողության մանրամասները հայտնի չեն, որովհետև որևէ արձանագրություն չի պահպանվել։

**Խորհրդանշական իմաստ**

Դրոշի գույներն ունեն մշակութային, քաղաքական և տարածաշրջանային նշանակություն։ Մուգ կապույտը խորհրդանշում է Ատլանտյան օվկիանոսը, իսկ սպիտակ շրջանը՝ ՆԱՏՕ-ի անդամ երկրների միասնությունը։ «Վարդերի քամին» խորհրդանշում է խաղաղության ճանապարհը՝ այն նպատակը, հանուն որի պայքարում են անդամ երկրները։

Պատկերասրահ
-----------

* Supreme Headquarters Allied Powers Europe-ի դրոշը, որը 1951-1953 թվականներին օգտագործվել է ՆԱՏՕ-ի կողմիցSupreme Headquarters Allied Powers Europe-ի դրոշը, որը 1951-1953 թվականներին օգտագործվել է ՆԱՏՕ-ի կողմից
* Կոսովոյի ուժերի դրոշը 2008-2009 թվականներինԿոսովոյի ուժերի դրոշը 2008-2009 թվականներին
* Միջազգային ռազմական շտաբի դրոշըՄիջազգային ռազմական շտաբի դրոշը

Ծանոթագրություններ
------------------

1. 1 2 3  Flags of the World — 1993.
2. ↑  Cavendish, Richard (1999). «The Founding of NATO». *History Today*. **49** (4). Վերցված է 2014 թ․ մարտի 5-ին.
3. ↑  Associated Press (1951 թ․ հոկտեմբերի 6). «NATO Flag is Raised at Ike Headquarters». *Cincinnati Enquirer*.
4. 1 2 3 4 5  «The Birth of the Emblem». *NATO.int*. North Atlantic Treaty Organization. Արխիվացված օրիգինալից 2016 թ․ սեպտեմբերի 12. Վերցված է 2016 թ․ սեպտեմբերի 12-ին.`{{cite web}}`: CS1 սպաս․ bot: original URL status unknown (link)
5. 1 2  «Idaho Lawmaker Raps NATO Flag». *The Spokesman-Review*. Associated Press. 1952 թ․ ապրիլի 18. էջ 12. Վերցված է 2014 թ․ մարտի 5-ին.
6. ↑  «NATO Flag Flown». *Toledo Blade*. Reuters. 1953 թ․ նոյեմբերի 10. էջ 2. Վերցված է 2014 թ․ մարտի 5-ին.
7. ↑  «Le Drapeau de L'OTAN—The Flag of NATO» (PDF). *CPVA.ca*. Canadian Peacekeeping Veterans Association. Արխիվացված է օրիգինալից (PDF) 2010 թ․ հունիսի 13-ին. Վերցված է 2014 թ․ մարտի 6-ին.

Արտաքին հղումներ
----------------

* «A star is born». North Atlantic Treaty Organization.